Peipsi järve kaldaaladel elavad 16. - 17. sajandist alates erinevad venelaste rühmad, kes sajandite jooksul on eluga siin kohanenud ning põlisrahvast naabritega hästi läbi saama õppinud. Peipsi läänerannikul, Mustvee  ja Kallaste kandi külades elavad 17. sajandi lõpust saadik vanausuliste rühmad - Vene impeeriumi ametlike kirikuvõimude eest siia põgenenud rahvas, kes on kaasa toonud ja säilitanud oma vanu ja unikaalseid kombeid tänapäevani.